น้ำมัน WTI ร่วงหลุดระดับ 28 ดอลล์/บาร์เรล วิตกภาวะน้ำมันล้นตลาด
น้ำมัน WTI ร่วงหลุดระดับ 28 ดอลล์/บาร์เรล วิตกภาวะน้ำมันล้นตลาด เมื่อเวลาประมาณ 10.45 น.ตามเวลาประเทศไทยในวันนี้ สัญญาน้ำมันดิบ WTI ร่วงลง 80 เซนต์ หรือ 2.8% สู่ระดับ 27.66 ดอลลาร์/บาร์เรล ซึ่งเป็นระดับต่ำสุดในรอบ 12 ปี
20 ม.ค. 2559

สัญญาน้ำมันดิบ WTI เดือนก.พ.ซึ่งมีการซื้อขายทางระบบอิเล็กทรอนิกร่วงลงต่ำกว่าระดับ 28 ดอลลาร์/บาร์เรลในช่วงเช้านี้ เนื่องจากนักลงทุนยังคงวิตกกังวลเกี่ยวกับภาวะน้ำมันล้นตลาด
เมื่อเวลาประมาณ 10.45 น.ตามเวลาประเทศไทยในวันนี้ สัญญาน้ำมันดิบ WTI ร่วงลง 80 เซนต์ หรือ 2.8% สู่ระดับ 27.66 ดอลลาร์/บาร์เรล ซึ่งเป็นระดับต่ำสุดในรอบ 12 ปี
นักลงทุนยังกังวลเกี่ยวกับภาวะอุปทานน้ำมันล้นตลาด จากการที่อิหร่านเตรียมส่งออกน้ำมันในตลาด หลังนานาชาติยกเลิกมาตรการคว่ำบาตร
นายอามีร์ ฮอสเซน ซามานิเนีย รมช.พลังงานฝ่ายกิจการพาณิชย์และต่างประเทศของอิหร่าน เปิดเผยว่า อิหร่านตั้งเป้าเพิ่มการส่งออกน้ำมันทันที 500,000 บาร์เรลต่อวัน หลังจากที่นานาประเทศได้ยุติมาตรการคว่ำบาตรต่ออิหร่าน
 
 